साकेत नगर लीज प्रकरण निपटा
भेल भास्कर. भोपाल| साकेत नगर में 9 ए व 9 बी सेक्टर सहित कई क्षेत्र के लीज प्रकरण को लेकर साकेत नगर विकास समिति द्वारा किए जा रहे प्रयासों को आखिर सफलता मिल गई। सभी रहवासियों को रजिस्ट्री वितरण और लीज की जानकारी देने के लिए 27 दिसंबर को श्री दुर्गा स्टेज 9 बी प्रांगण में कार्यक्रम का आयोजन किया गया है।
समिति के अध्यक्ष मोहन सिंह रघुवंशी के अनुसार सुबह 11 बजे आयोजित कई कार्यक्रम में गृह मंत्री बाबूलाल गौर, भोपाल विकास प्राधिकरण के अध्यक्ष ओम यादव, पूर्व महापौर कृष्णा गौर, नगर निगम एमआईसी सदस्य केवल मिश्रा व क्षेत्रीय पार्षद सीमा यादव मौजूद रहेंगी। इस मौके पर स्वच्छ भारत अभियान, जल ही जीवन है व बेटी है तो कल है मिशन पर कार्य करने वाले सामाजिक कार्यकर्ताओं का नागरिक अभिनंदन किया जाएगा।
hne_Deva hin_Deva hin_Deva